IIG แรลลี่ยาว! พุ่งอีก 7% “ออลไทม์ไฮ” ลุ้นรายได้ปีนี้โตทะลุ 700 ลบ. แนะซื้อเป้า 35 บาท
IIG แรลลี่ยาว! พุ่งอีก 7% “ออลไทม์ไฮ” โดย ณ เวลา 11.15 น. อยู่ที่ 30.00 บาท บวก 2.00 บาท ลุ้นรายได้ปีนี้โตทะลุ 700 ลบ. แนะซื้อเป้า 35 บาท
IIG แรลลี่ยาว! พุ่งอีก 7% “ออลไทม์ไฮ” ลุ้นรายได้ปีนี้โตทะลุ 700 ลบ. แนะซื้อเป้า 35 บาท
16 ก.ย. 2564

ผู้สื่อข่าวรายงานว่า วันนี้(16ก.ย.64)ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ล่าสุด ณ เวลา 11.15 น. อยู่ที่ 30.00 บาท บวก 2.00 บาท หรือ 7.14% ด้วยมูลค่าซื้อขาย 77.30 ล้านบาท ทั้งนี้ราคาหุ้น IIG ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 6 ส.ค.2563

บล.เคทีบีเอสที ระบุในบทวิเคราะห์ (10 ก.ย.2564) ว่า ยังคงคำแนะนำ “ซื้อ” หุ้น IIG และราคาเป้าหมายที่ 35.00 บาท โดยมีประเด็นน่าสนใจคือ 1) cloud software ตัวใหม่ (COUPA, VONAGE) อยู่ระหว่างเจรจากับลูกค้าคาดเริ่มสร้างรายได้ในไตรมาส 4/2564 โดยมีเป้ารายได้ราว 40-50 ล้านบาทในปี 2565
2) การเข้าถือหุ้นในบริษัท Diginative จะช่วยให้บริษัทมีบริการที่ครอบคลุมมากขึ้นโดย IIG จะช่วยเรื่อง technology platform และ data management ในขณะที่ Diginative จะวางแผนกลยุทธ์และน าเอาข้อมูลไปประยุกค์ใช้ให้บรรลุเป้าหมายของลูกค้า
รวมทั้ง 3) ผู้บริหารเผยเป้ารายได้ปี 2564 อาจทำได้เกิน 700 ล้านบาท ในขณะที่ระยะยาวตั้งเป้ารายได้ที่ระดับ 2.0 พันล้านบาทในปี 2567 จาก cloud adoption rate ที่เพิ่มขึ้น, สินค้าใหม่, รวมถึงดีล M&amp;A ในอนาคต ทั้งนี้มีมุมมองเป็นบวกโดยเฉพาะกับแนวโน้มธุรกิจที่เติบโตและเป้าที่ผู้บริหารตั้งไว้ซึ่งมีโอกาสเกิด upside จากที่บล.เคทีบีเอสที ประเมินในปี 2564-2565
อย่างไรก็ตามเบื้องต้นรอดูพัฒนาการก่อนเนื่องจากการเติบโตมีส่วนที่มาจากสินค้าและบริการใหม่ซึ่งยังไม่สร้างรายได้ โดยยังคงประมาณการกำไรปกติในปี 2564-2565 ที่เพิ่มขึ้น 43% เมื่อเทียบจากปีก่อน และเพิ่มขึ้น 38% เมื่อเทียบจากปีก่อน ตามลำดับ